H’UENG
Oleh: T.A Sakti
Alhamdulillah lon ato kalam
Beutrok bak tanggam lagi lom teuntee
Beulam sijahtra uroe ngon malam
Syeedara rakan wareh ngon sampee
Tatamah kisah keu H’ueng nyang itam
Umpung lam lubang peuruhung kayee
Lagak bak takue kuneng meutanggam
Bak punggong ukam bisa ban sitree
Yoh masa dilee aneukmiet Agam
Drop H’ueng jipasang boeh lam Keh kayee
Cok beuneung kilang panyang ji reuntang
Halo-haloan telepon bri thee
Sang-sang Radio di kanto Medan
Peugah yum barang bak Toko Puree
Di Kota Bakti peugah u Calang
Nyang dari Sabang peugah u Saree
Watee musem nyan geumbira hanban
Aneukmiet Agam jak dum meuree-ree
Rame mita H’ueng umpung jikuran
Culok u dalam ji gege kayee
Laju H’ueng beungeh ‘et-‘et di dalam
Hai aneuk Agam peue ka peujra kee
‘Oh rayek tanyoe ka teuka sayang
Sabab binatang tulong jilakee!!
Itam lagee H’ueng saboh sinderan
Keu ureueng itam lagee ngeu kayee
TAPI ASAI LE PENG DALAM REUGAM
Beuthat beuhitam geutueng meulintee
Yoh masa awai dilee saboh jan
Bara peulangan su H’ueng meu-’ei-’ei
Meutiriep umpung ruhung disinan
Rumoh Aceh nyan tan “syarat kayee”
Meunan kheun Utoeh toe Lampoeh saban
Nan Utoeh Juhan carong “Fai kayee”
Guree Nabi Noh yoh peugot sampan
H’ueng hantroh keunan jitakot padee!!!
Kireman : T.A. Sakti
Banda Aceh
ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn hat_Latn ace_Latn